CELEX: 62015CN0068
Language: bg
Date: 2015-02-13 00:00:00
Title: Дело C-68/15: Преюдициално запитване от Grondwettelijk Hof (Белгия), постъпило на 13 февруари 2015. г. — X, друга страна в производството Ministerraad

4.5.2015   
            
            
               BG
            
            
               Официален вестник на Европейския съюз
            
            
               C 146/16
            
         Преюдициално запитване от Grondwettelijk Hof (Белгия), постъпило на 13 февруари 2015. г. — X, друга страна в производството Ministerraad
   (Дело C-68/15)
   (2015/C 146/24)
   Език на производството: нидерландски
   
      Запитваща юрисдикция
   
   Grondwettelijk Hof
   
      Страни в главното производство
   
   
      Жалбоподател: X
   
      Ответник: Ministerraad
   
      Преюдициални въпроси
   
   
               1)
            
            
               Следва ли член 49 от Договора за функционирането на Европейския съюз да се тълкува в смисъл, че той не допуска национална правна уредба, съгласно която:
               
                           а)
                        
                        
                           дружества със седалище в друга държава членка и с постоянен обект в Белгия подлежат на облагане с данък, когато вземат решение за разпределяне на печалбата, която не е включена в окончателния облагаем финансов резултат, независимо от това дали печалба от постоянен обект в Белгия е прехвърлена към дружеството майка, при положение че дружества със седалище в друга държава членка, които имат дъщерно дружество в Белгия, не подлежат на облагане с такъв данък, когато вземат решение за разпределяне на печалбата, която не е включена в окончателния облагаем финансов резултат, независимо от това дали дъщерното дружество е разпределило дивиденти или не;
                        
                     
                           б)
                        
                        
                           дружества със седалище в друга държава членка и с постоянен обект в Белгия подлежат на облагане с данък, когато вземат решение за разпределяне на печалбата, която не е включена в окончателния облагаем финансов резултат, ако внесат реализираната в Белгия печалба изцяло във фонд „Резервен“, докато белгийски дружества не подлежат на облагане с такъв данък, ако внесат изцяло печалбата във фонд „Резервен“?
                        
                     
         
               2)
            
            
               Следва ли член 5 […] от Директива 2011/96/ЕС (1) на Съвета от 30 ноември 2011 година относно общата система за данъчно облагане на дружества майки и дъщерни дружества от различни държави членки да се тълкува в смисъл, че е налице данък, удържан при източника, когато разпоредба от националното законодателство предвижда, че с данък се облага разпределянето на печалбата от дъщерно дружество на дружеството майка, когато в същия данъчен период се разпределят дивиденти и облагаемият финансов резултат се намалява изцяло или частично с приспаданията за рисков капитал и/или с прехвърлени данъчни загуби, при положение че печалбата не подлежи на данъчно облагане съгласно националното законодателство, ако остава в дъщерното дружество и не се разпределя на дружеството майка?
            
         
               3)
            
            
               Следва ли член 4, параграф 3 от Директива 2011/96 да се тълкува в смисъл, че не допуска национална правна уредба, въз основа на която се събира данък върху разпределянето на дивиденти, когато в резултат на тази уредба дружество се облага с данък върху една част от дивидентите, която надвишава прага, определен в посочения член 4, параграф 3 от директивата, ако разпредели получени дивиденти в по-късен момент — след годината, през която самото то ги е получило — при положение че случаят не е такъв, когато това дружество разпределя отново дивиденти в рамките на годината, в която ги е получило?
            
         
      (1)  ОВ L 345, стр. 8.